Folketing
2014-05-27

Det er jo ikke rigtigt. Det belaster også en kommunes økonomi, hvis den engagerer sig i en dødssyg selskabskonstruktion og det hele kuldsejler. Selvfølgelig gør det da det, så det er jo ikke noget sagligt argument. Det, jeg anholder, er bare, at hvis ordføreren virkelig mener det, han selv siger om kommunalt selvstyre, nemlig at man støtter ting, som man egentlig selv er modstander af i det kommunale selvstyres hellige navn, så skulle ordføreren jo støtte det her lovforslag. Det var sådan set det, der var min pointe, men det fik ordføreren vendt godt og grundigt på hovedet. Tak for debatten alligevel.